pythainlp/thai-wiki-dataset-v4 huggingface dataset:
ชเว แท-จุน

ชเว แท-จุน (เกิด 7 กรกฎาคม ค.ศ. 1991) เป็นนักแสดงชาวเกาหลีใต้ เขาได้รับการยอมรับสำหรับบทร้ายครั้งแรกของเขาในละครลึกลับ-ภัยพิบัติเรื่อง Missing 9 (2017) เขาได้รับบทนำในละครประโลมโลกเรื่อง Exit (2018) และละครรักตลกเรื่อง So I Married the Anti-Fan (2021)
อาชีพ.
เขาเปิดตัวการแสดงของเขาในฐานะนักแสดงเด็ก โดยรับบทเป็น โช อิน-ซ็อง วัยเด็ก ในละครโทรทัศน์เรื่อง Piano (2001)
เขาได้รับการยอมรับจากบทสมทบของเขาในละครแฟนตาซีเรื่อง Padam Padam (2011) และยังรับบทเป็นนักเรียนอันธพาลวัย 20 ปีในโรงเรียนมัธยมปลายในซีรีส์ดัดแปลงจากเว็บตูนเรื่อง Adolescence Medley (2013) เขายังแสดงในภาพยนตร์เรื่อง Eclipse (2016) ในฐานะนักแสดงนำ
เขาเป็นสมาชิกในรายการเรียลลิตี้โชว์ We Got Married ในปี ค.ศ. 2016 โดยจับคู่กับ ยุน โบ-มี แห่งวง เอพิงค์ เขากลายเป็นพิธีกรประจำในรายการวาไรตี้โชว์ของเกาหลี Hello Counselor ในเดือนกันยายนหลังจากเป็นแขกรับเชิญสองสัปดาห์ติดต่อกันในเดือนสิงหาคม 2016
ในปี ค.ศ. 2018 เขาได้รับบทนำเป็นครั้งแรกทางโทรทัศน์ในละคร 2 ตอนพิเศษเรื่อง Exit จากนั้นเขาก็ถูกคัดเลือกให้แสดงในซีรีส์โรแมนติกคอมเมดี้เรื่อง So I Married Anti-fan รับบทนำโดยอิงจากเว็บตูนชื่อเดียวกัน
ชีวิตส่วนตัว.
ความสัมพันธ์.
เมื่อวันที่ 7 มีนาคม ค.ศ. 2018 ได้รับการยืนยันจาก Huayi Brothers ว่าเขามีความสัมพันธ์กับนักแสดงหญิง พัก ชิน-ฮเย ตั้งแต่ปลายปี ค.ศ. 2017
เมื่อวันที่ 23 พฤศจิกายน ค.ศ. 2021 มีการประกาศว่า พัก ชิน-ฮเย กำลังตั้งครรภ์และทั้งสองคนกำลังเตรียมตัวแต่งงาน พวกเขาแต่งงานกันในวันที่ 22 มกราคม ค.ศ. 2022 ในพิธีคริสตจักรที่โบสถ์ในกรุงโซล They got married on January 22, 2022, in presence of friends and family in a church ceremony in Seoul.
การรับราชการทหาร.
เขาเริ่มรับราชการทหารเมื่อวันที่ 1 สิงหาคม ค.ศ. 2019 และทำหน้าที่เป็นพนักงานบริการสาธารณะเนื่องจากปัญหาด้านสุขภาพ เขาปลดประจำการเมื่อวันที่ 18 พฤษภาคม ค.ศ. 2021
เบอร์เกอร์ข้าว

เบอร์เกอร์ข้าว (หรือ) เป็นแฮมเบอร์เกอร์รูปแบบหนึ่งที่ใช้ข้าวอัดเป็นแผ่นมาใช้แทนขนมปังแฮมเบอร์เกอร์ เครือร้านอาหารจานด่วนมอสเบอร์เกอร์เป็นผู้ริเริ่มจำหน่ายเบอร์เกอร์ข้าวในประเทศญี่ปุ่นเมื่อปี ค.ศ. 1987 ตั้งแต่นั้นมาเบอร์เกอร์ข้าวก็กลายเป็นอาหารยอดนิยมในเอเชียตะวันออก แมคโดนัลด์เริ่มจำหน่ายเบอร์เกอร์ข้าวในบางร้านที่มีสาขาในทวีปเอเชียเมื่อราวปี ค.ศ. 2005
ในประเทศเกาหลีใต้เป็นที่รู้จักในชื่อ "พับเบอร์เกอร์" ("พับ" มีความหมายว่า "ข้าว" ในภาษาเกาหลี) เบอร์เกอร์ข้าวแบบเกาหลียอดนิยมมีการใส่ไส้เช่นผัดกิมจิและทูน่ามายองเนส
นินเท็นโด อีช็อป

นินเท็นโด อีช็อป  เป็นบริการซื้อของเกมสื่อดิจิทัลโดยนินเท็นโด สำหรับที่ผูกกับบริการออนไลน์ของนินเท็นโด เน็ตเวิร์ก ได้แก่นินเท็นโด 3ดีเอส, วียู, นินเท็นโด สวิตช์และนินเท็นโด สวิตช์ 2 โดยไม่ต้องเชื่อมบริการออนไลน์ และเป็นรุ่นที่ 2 สืบต่อจาก วีช็อปแชนแนลและดีเอสไอช็อป เริ่มเปิดให้บริการแรกบนเครื่องนินเท็นโด 3ดีเอสในวันที่ 6 มิถุนายน พ.ศ. 2554 ต่อมาได้มีการเปิดเพิ่มบนเครื่องวียูในวันที่ 18 พฤศจิกายน พ.ศ. 2555 และเปิดให้บริการบนนินเท็นโด สวิตช์ในวันที่ 3 มีนาคม พ.ศ. 2560
ในวันที่ 16 กุมภาพันธ์ พ.ศ. 2565 นินเท็นโดได้ประกาศว่าเตรียมจะปิดให้บริการนินเท็นโด อีช็อปในแพลตฟอร์มของวียู และนินเท็นโด 3ดีเอส ภายในวันที่ 27 มีนาคม พ.ศ. 2566<ref name="NOA closes eShop on 3DS/Wii U"></ref>
ในวันที่ 2 เมษายน พ.ศ. 2568 ทางนินเท็นโด (Southeast Asia) ได้ประกาศว่าเตรียมจะเปิดบริการ นินเท็นโด สวิตช์ ออนไลน์ และ นินเท็นโด อีช็อป อย่างเป็นทางการในไทย, สิงคโปร์, มาเลเซีย และฟิลิปปินส์ ประมาณช่วงเดือนกรกฎาคมถึงกันยายน
พื้นที่ให้บริการ.
ในเดือนสิงหาคม พ.ศ. 2567 นินเท็นโด อีช็อป ให้บริการจำหน่ายใน 46 ประเทศได้แก่:
<templatestyles src="Div col/styles.css"/>
ทามาโงกาเกโงฮัง

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ทามาโงกาเกโงฮัง (; โรมาจิ: "Tamago kake gohan"; แปลว่า "ข้าวราดไข่") เป็นอาหารเช้าญี่ปุ่นยอดนิยม ประกอบด้วยข้าวญี่ปุ่นหุงสุก ราดหน้าหรือผสมด้วยไข่ดิบและซอสถั่วเหลือง
ภูมิหลัง.
ทามาโงกาเกโงฮังเป็นอาหารที่ปรุงโดยนำไข่ดิบมาราดหน้าหรือผสมกับข้าว บางครั้งใช้ไข่ที่ตีแล้วนอกเหนือจากการใช้ไข่ที่ยังไม่ตี บางครั้งใช้เพียงไข่แดง
อาหารนี้มีหลากหลายชื่อเรียกในญี่่ปุ่น เช่น "ทามาโงกาเกโงฮัง" ("โกฮัง/โงฮัง" มีความหมายว่าข้าวหรืออาหาร "กาเกะ/งาเกะ" มีความหมายว่าราด), "ทามาโงกาเกเมชิ" ("เมชิ" มีความหมายว่าข้าวหรืออาหาร), "ทามาโงโงฮัง" หรือเรียกเพียงสั้น ๆ ว่า "ทามาโงกาเกะ" คำว่า "ทามาโงะ" (ไข่) อาจเขียนเป็น (ไข่ใช้ทำอาหาร) นอกเหนือจากการเขียนเป็นอักษรตัวเดียวว่า (ไข่ดิบ)
วิธีปรุง.
วิธีปรุงคือการผสมไข่ดิบและข้าวญี่ปุ่นอย่างง่าย ๆ ในชามข้าว ข้าวอาจเป็นข้าวที่เย็นแล้ว ข้าวที่เพิ่งหุงเสร็จ หรือข้าวที่นำไปอุ่นใหม่ก็ได้ ไข่อาจจะตอกใส่ชามข้าวโดยตรง (ก่อนหรือหลังใส่ข้าว) หรืออาจจะตอกใส่ชามที่แยกต่างหากก่อนก็ได้ บางคนขุดกองข้าวเป็นรูป "บ่อน้ำ" สำหรับใส่ไข่เข้าไป
เคียวโกะ โยชิเนะ

เคียวโกะ โยชิเนะ (; โรมาจิ: "Yoshine Kyōko") เป็นนักแสดงชาวญี่ปุ่น สังกัดเจแปนมิวสิคเอ็นเตอร์เทนเมนท์
โยชิเนะได้มีผลงานการแสดงครั้งแรกในละครโทรทัศน์ญี่ปุ่นของสถานีโทรทัศน์ฟูจิทีวีเรื่อง "ป่วนหัวใจรักแม่นางซิน"  ในปี ค.ศ. 2013 และในปี 2014 กับผลงานการแสดงภาพยนตร์เรื่องแรก"โมโนโอกิโนะเปียโน"  และ"ฮานาโกะ นักแปลสาวหัวใจแกร่ง" แสดงเป็น ฟูจิโกะ ลูกสาวของเร็นโกะ ซึ่งเป็นการแสดงอาซาโดระของเธอในปีเดียวกัน ท้ายปี 2016 โยชิเนะได้แสดงนำครั้งแรกในอาซาโดระเรื่อง"สาวน้อยหัวใจถักร้อย" (; โรมาจิ: "Beppinsan") ในปี 2018 โยชิเนะได้รับรางวัลเจแปนอาคาเดมีอวอร์ดครั้งที่ 42 สาขานักแสดงมาใหม่จากผลงานการแสดงภาพยนตร์เรื่อง"สวยสยอง" และ "ชิริสึบากิ"
กองทุนราษฎรประสงค์

กองทุนราษฎรประสงค์ เป็นกองทุนช่วยเหลือเงินประกันตัวผู้ต้องหาคดีทางการเมือง ก่อตั้งในชื่อนี้เมื่อ พ.ศ. 2564 โดยไอดา อรุณวงศ์ ณ อยุธยา และชลิตา บัณฑุวงศ์ รวบรวมเงินตั้งต้นจากกองทุนช่วยเหลือเงินประกันตัวคดีการเมือง 2 กองทุนหลังเกิดรัฐประหารในประเทศไทย พ.ศ. 2557 ได้แก่กองทุนประกันคดีการเมืองในศาลทหาร ตั้งขึ้นเมื่อ พ.ศ. 2557 และกองทุนคดี "คนอยากเลือกตั้ง" ในศาลพลเรือน ตั้งขึ้นเมื่อ พ.ศ. 2561
ต่อมาเมื่อวันที่ 25 มีนาคม พ.ศ. 2565 ไอดาและชลิตาได้จัดตั้งมูลนิธิสิทธิอิสราขึ้นมาเพื่อดูแลบัญชีกองทุนแทน โดยไอดาเป็นประธานกรรมการ และชลิตาเป็นรองประธานกรรมการและเหรัญญิก
เหตุการณ์สำคัญ.
วันที่ 28 มีนาคม 2564 ที่หน้าทำเนียบรัฐบาล เจ้าหน้าที่ตำรวจสลายการชุมนุมหมู่บ้านทะลุฟ้า มีผู้ชุมนุมจำนวน 99 คนถูกควบคุมตัวไปที่สโมสรตำรวจ โดยกองทุนราษฎรประสงค์ต้องระดมเงินภายในคืนวันนั้นเพื่อวางประกันในวงเงินคนละ 20,000 บาท หรือ 1,980,000 บาทสำหรับทั้ง 99 คน ที่จะถูกนำตัวไปฝากขังที่ศาลแขวงดุสิตในวันรุ่งขึ้น ต่อมาในวันที่ 29 มีนาคม 2564 เวลา 6.46 น. กองทุนราษฎรประสงค์ได้ประกาศยอดเงินระดมทุนทางเพจเฟซบุ๊ก ว่าผลการระดมทุนทำให้ขณะนั้นยอดเงินในบัญชีมีสูงถึงกว่า 6 ล้านบาท เพียงพอสำหรับการวางประกันผู้ต้องหาทุกคน
วันที่ 22 กุมภาพันธ์ 2565 เกิดเหตุการณ์ระดมเงินครั้งใหญ่ครั้งที่สองของกองทุนราษฎรประสงค์ โดยมีประกาศระดมเงินทางเพจเฟซบุ๊กของกองทุนราษฎรประสงค์ว่าต้องใช้เงิน 2,800,000 บาทภายในหนึ่งชั่วโมงข้างหน้า เพื่อวางประกันอานนท์ นำภา และพริษฐ์ ชิวารักษ์ และได้รับยอดเงินบริจาคกว่า 10 ล้านบาทภายใน 3 ชั่วโมง
วันที่ 22 พฤศจิกายน 2565 ศาลอาญามีคำสั่งไม่อนุญาตให้ปล่อยตัวชั่วคราวจำเลยจำนวนสามคนโดยใช้เงินประกันจากกองทุนราษฎรประสงค์ โดยระบุว่านายประกันและเงินประกันไม่เกี่ยวข้องกับผู้กำกับดูแล ทนายความจึงได้ยื่นคำร้องใหม่โดยใช้เงินส่วนตัวของผู้เสนอตัวเป็นผู้กำกับดูแลเอง ศาลถึงได้อนุญาตให้ประกัน
อุทกภัยใหญ่ฮันชิง ค.ศ. 1938

อุทกภัยใหญ่ฮันชิง ค.ศ. 1938 หรือ น้ำท่วมใหญ่ฮันชิง  เกิดขึ้นเมื่อวันที่ 3 กรกฎาคม ถึง 5 กรกฎาคม ค.ศ. 1938 เกิดจากฝนตกหนักซึ่งส่งผลให้เกิดดินถล่มและน้ำท่วมในหลายพื้นที่ของภูเขารกโก ส่งผลกระทบในจังหวัดเฮียวโงะ ประเทศญี่ปุ่น ตามรายงานของรัฐบาลญี่ปุ่นฝนตกหนักก่อให้เกิดน้ำท่วมฉับพลันและตะกอนไหล ซึ่งส่งผลกระทบในพื้นที่ภูเขาร็อกโกะ โคเบะ และนิชิโนมิยะ ทำให้มีผู้เสียชีวิต 715 คน
ลูฮันสก์

ลูฮันสก์  หรือ ลูกันสค์  เดิมมีชื่อว่า โวโรชีลอฟกรัด (ค.ศ. 1935–1958 และ ค.ศ. 1970–1990) เป็นนครทางตะวันออกของประเทศยูเครนใกล้กับชายแดนประเทศรัสเซีย ตั้งในภูมิภาคดอนบัสซึ่งเป็นกรณีพิพาทในปัจจุบัน ลูฮันสก์เป็นเมืองหลวงและศูนย์กลางการบริหารของสาธารณรัฐประชาชนลูฮันสก์ซึ่งได้รับการสถาปนาใน ค.ศ. 2014 โดยกลุ่มแบ่งแยกดินแดนที่สนับสนุนรัสเซีย ตัวนครลูฮันสก์และพื้นที่โดยรอบเป็นหนึ่งในสมรภูมิหลักในสงครามดอนบัส ลูฮันสก์เป็นศูนย์กลางการบริหารของแคว้นลูฮันสก์จนกระทั่งถูกสาธารณรัฐประชาชนลูฮันสก์ยึดครอง ประมาณกันว่าใน ค.ศ. 2021 นครนี้มีประชากร 399,559 คน
ซูมือ

ซูมือ  เป็นนครในภาคตะวันออกเฉียงเหนือของประเทศยูเครนและเป็นเมืองหลักของแคว้นซูมือ นอกจากนี้ยังเป็นศูนย์กลางการบริหารของเขตซูมือซึ่งอยู่ในแคว้นเดียวกัน ประมาณกันว่าใน ค.ศ. 2021 นครนี้มีประชากร 259,660 คน
เอ็นมิกซ์

เอ็นมิกซ์ (เกาหลี: ; อาร์อาร์: "Enmikseu"; เอ็มอาร์: "Enmiksŭ"; เขียนตัวพิมพ์ใหญ่ทั้งหมด; รู้จักก่อนหน้าในชื่อ เจวายพีเอ็น) เป็นเกิร์ลกรุปเกาหลีใต้ ก่อตั้งโดยSQU4D ซึ่งเป็นค่ายย่อยของเจวายพีเอนเตอร์เทนเมนต์ ประกอบด้วยสมาชิกจำนวนหกคนคือ ลิลลี, แฮวอน, ซอลยุน, เบ, จีอู และกยูจิน (เดิมกลุ่มมีเจ็ดคน จินนี ออกจากวงเมื่อวันที่ 9 ธันวาคม ค.ศ. 2022 ด้วยเหตุผลส่วนตัว) กลุ่มเปิดตัวเมื่อวันที่ 22 กุมภาพันธ์ ค.ศ. 2022 ด้วยซิงเกิลอัลบั้ม "Ad Mare"
ชื่อ.
ชื่อกลุ่ม เอ็นมิกซ์ เป็นคำที่ประกอบด้วยตัวอักษร "N" ซึ่งหมายถึง ตอนนี้ ใหม่ ใกล้ และคำว่า "mix" ซึ่งเป็นสัญลักษณ์ของการรวมกันและความหลากหลาย โดยให้ความหมายว่า "การผสมผสานที่ดีที่สุดสำหรับยุคใหม่"
ประวัติ.
2021–2022: เปิดตัว และจินนีออกจากกลุ่ม.
เมื่อวันที่ 9 กรกฎาคม 2021 เจวายพีเอนเตอร์เทนเมนต์ ประกาศว่าเกิร์ลกรุปกลุ่มใหม่จะเปิดตัวในเดือนกุมภาพันธ์ 2022 เป็นครั้งแรกนับตั้งแต่อิดจี ในปี 2019 ตั้งแต่วันที่ 16 ถึง 25 กรกฎาคม เจวายพีเอนเตอร์เทนเมนต์ได้เปิดให้สั่งจองล่วงหน้าสำหรับแพ็กเกจเปิดตัวของกลุ่มรุ่นลิมิเต็ดในชื่อ "Blind Package" ซึ่งรวมถึงอัลบั้มเปิดตัวของกลุ่มและเนื้อหาเกี่ยวกับอัลบั้ม สมาชิกถูกเปิดเผยผ่านวิดีโอเต้นและเพลงคัฟเวอร์ต่าง ๆ ตั้งแต่วันที่ 6 สิงหาคม ถึง 19 พฤศจิกายน (จินนี, จีอู, กยูจิน, ซอลยุน, เบ, แฮวอน และลิลลี ตามลำดับ)
วันที่ 26 มกราคม 2022 เจวายพีเอนเตอร์เทนเมนต์ได้ประกาศชื่อกลุ่มว่า เอ็นมิกซ์ (Nmixx) จากนั้นจึงเรียกอย่างไม่แน่นอนว่า เจวายพีเอ็น (JYPn) วันที่ 2 กุมภาพันธ์ มีการประกาศว่ากลุ่มจะเปิดตัวในวันที่ 22 กุมภาพันธ์ ด้วยการเปิดตัวของ "Ad Mare" วันที่ 18 กุมภาพันธ์ 2022 เจวายพีเอนเตอร์เทนเมนต์ได้ประกาศว่างานโชว์เคสเปิดตัวของกลุ่มซึ่งเดิมกำหนดไว้สำหรับวันที่ 22 กุมภาพันธ์ จะถูกเลื่อนออกไปเป็นวันที่ 1 มีนาคม เนื่องจากแพอีมีผลตรวจโควิด-19 เป็นบวก เอ็นมิกซ์ร่วมมือกับ "Gabby's Dollhouse" ของดรีมเวิกส์แอนิเมชันเพื่อปล่อยเพลง "Hey Gabby!" เวอร์ชันเกาหลี ควบคู่กับเพลง B-side "Sprinkle Party" ในวันที่ 2 พฤษภาคม พวกเธอยังเข้าร่วมในโครงการ Project Ribbon's Summer Vacation ร่วมกับฟรอมิสไนน์และโอมายเกิร์ลพันฮานา เพื่อคัฟเวอร์เพลง "Kiss" ของเรนโบว์ จากอีพี "Gossip Girl" ที่เปิดตัวในปี 2009 โดยปล่อยเพลงเมื่อวันที่ 31 กรกฎาคม วันที่ 19 กันยายน 2022 เอ็นมิกซ์ได้ออกซิงเกิลอัลบั้มที่สอง "Entwurf" พร้อมกับซิงเกิลหลัก "Dice" กลุ่มได้ปล่อยซิงเกิลแรก "Intermixxion" และเพลงคริสต์มาสเพลงแรกในชื่อ "Funky Glitter Christmas" เมื่อวันที่ 23 พฤศจิกายน วันที่ 9 ธันวาคม 2022 เจวายพีเอนเตอร์เทนเมนต์ประกาศว่าจินนีออกจากเอ็นมิกซ์และยุติสัญญาของเธอเนื่องจากเหตุผลส่วนตัว และกลุ่มจะดำเนินต่อไปในฐานะกลุ่มที่มีสมาชิก 6 คน
2023–ปัจจุบัน: อีพี และทัวร์โชว์เคส.
วันที่ 20 มีนาคม 2023 เอ็นมิกซ์ปล่อยอีพีชุดแรกในชื่อ "Expérgo" พร้อมกับเพลงไตเติล "Love Me Like This" พวกเธอเริ่มทัวร์ในชื่อ "Nice to MIXX You Showcase Tour" ทั้งหมด 13 วันทั่วสหรัฐและเอเชีย โดยเริ่มในเดือนพฤษภาคม วันที่ 31 พฤษภาคม มีรายงานว่าเจวายพีเอนเตอร์เทนเมนต์ได้ขยายความร่วมมือกับรีพับลิกเรเคิดส์ โดยเพิ่มเอ็นมิกซ์ พร้อมกับเอกซ์ดินารีฮีโรส์ ไว้ในข้อตกลงเชิงกลยุทธ์ของค่ายเพลง ซึ่งรวมถึงทไวซ์ อิดจี และสเตรย์คิดส์ ที่เข้าร่วมก่อนหน้านี้ วันที่ 11 กรกฎาคม 2023 เอ็นมิกซ์ปล่อยซิงเกิลอัลบั้มชุดที่สาม "A Midsummer Nmixx's Dream" ซึ่งประกอบด้วย 4 เพลง รวมถึงเพลงก่อนวางจำหน่าย "Roller Coaster" เขียนและแต่งโดยพัก จิน-ย็อง และเพลงไตเติล "Party O'Clock" วันที่ 15 มกราคม 2024 เอ็นมิกซ์ได้ปล่อยอีพีชุดที่สอง ""
แชร์นีฮิว

แชร์นีฮิว  หรือที่ยังรู้จักกันในนาม เชียร์นีกอฟ  และ ตแชร์ญีคุฟ ([tʂɛrˈɲixuf]) เป็นนครและเทศบาลในภาคเหนือของประเทศยูเครน ทำหน้าที่เป็นศูนย์กลางการบริหารของแคว้นแชร์นีฮิวและเขตแชร์นีฮิวซึ่งอยู่ในแคว้นดังกล่าว ประมาณกันว่าใน ค.ศ. 2021 นครนี้มีประชากร 285,234 คน
ภูมิศาสตร์.
แชร์นีฮิวตั้งอยู่ริมฝั่งแม่น้ำแดสนา อยู่ห่างจากเคียฟไปทางตะวันออกเฉียงเหนือค่อนไปทางเหนือ 
พื้นที่นี้มีท่าอากาศยานแชร์นีฮิวแชสตอวึตเซียรองรับการสัญจรทางอากาศ และในช่วงสงครามเย็นยังเป็นที่ตั้งของฐานทัพอากาศแชร์นีฮิว
มือกอลายิว

มือกอลายิว  เดิมชื่อ นีโคลาเยฟ  เป็นนครและเทศบาลทางตอนใต้ของประเทศยูเครนและเป็นศูนย์กลางการบริหารของแคว้นมือกอลายิว มีประชากร 476,101 คน (ประมาณการ ค.ศ. 2021)
มือกอลายิวเป็นศูนย์กลางการคมนาคมขนส่งที่สำคัญของประเทศยูเครน (ท่าเรือทะเล ท่าเรือพาณิชย์ ท่าเรือแม่น้ำ ชุมทางหลวงและชุมทางรถไฟ ท่าอากาศยาน) และอาจกล่าวได้ว่านครนี้เป็นศูนย์กลางการต่อเรือหลักของทะเลดำ เพราะนอกจากอู่ต่อเรือสามแห่งในนครแล้ว มือกอลายิวยังมีศูนย์วิจัยหลายแห่งที่เชี่ยวชาญด้านการต่อเรือ เช่น ศูนย์วิจัยและออกแบบการต่อเรือแห่งรัฐ, ศูนย์ซอเรีย-มัชปรอแอกต์ และศูนย์อื่น ๆ
ผังที่เป็นระเบียบของนครมือกอลายิวสะท้อนให้เห็นว่ามีการวางแผนพัฒนานครอย่างดีนับตั้งแต่การก่อตั้ง ถนนสายหลักซึ่งรวมถึงถนนสายสามสายที่ทอดตัวในแนวตะวันออก-ตะวันตกมีความกว้างมากและมีต้นไม้เรียงราย พื้นที่ส่วนใหญ่ของมือกอลายิวประกอบด้วยสวนสาธารณะที่สวยงาม สวนแปแรมอฮีเป็นสวนสาธารณะขนาดใหญ่บนคาบสมุทรทางทิศเหนือของใจกลางนครมือกอลายิว บนฝั่งเหนือของแม่น้ำอินฮุล
มากียิวกา

มากียิวกา  หรือ มาเคเยฟคา  เป็นเมืองอุตสาหกรรมในแคว้นดอแนตสก์ ทางภาคตะวันออกของประเทศยูเครน ตั้งอยู่ห่างจากดอแนตสก์ (เมืองหลักของแคว้น) ประมาณ 15 กิโลเมตร (9.3 ไมล์) มากียิวกาเป็นศูนย์กลางด้านโลหการและการทำเหมืองถ่านหินชั้นนำของแอ่งดอแนตส์ โดยมีอุตสาหกรรมหนักและโรงผลิตถ่านโค้กสนับสนุนอุตสาหกรรมเหล็กกล้าและถ่านหินในท้องถิ่น แม้ว่าจะได้รับการรับรองจากประชาคมระหว่างประเทศว่าเป็นส่วนหนึ่งของยูเครน แต่ในทางพฤตินัยเมืองนี้อยู่ภายใต้การบริหารของสาธารณรัฐประชาชนดอแนตสก์หลังจากถูกกองกำลังที่สนับสนุนรัสเซียเข้ายึดครองใน ค.ศ. 2014 มากียิวกามีประชากร 340,337 คน (ประมาณการ ค.ศ. 2021)
พิษรักรอยอดีต

พิษรักรอยอดีต เป็นละครโทรทัศน์แนวชีวิตสมัยใหม่ที่ออกอากาศในปี พ.ศ. 2565 ผลิตโดย เดอะ วัน เอ็นเตอร์ไพรส์ เขียนบทโทรทัศน์โดย ชวนนท์ สารพัฒน์ กำกับการแสดงโดย ธนวัจน์ ปัญญารินทร์ นำแสดงโดย มารี เบิร์นเนอร์, นรภัทร วิไลพันธุ์, น้ำทิพย์ จงรัชตวิบูลย์, พศุตม์ บานแย้ม เป็นต้น ออกอากาศทางช่องวัน 31 ทุกวันจันทร์-อังคาร เวลา 20.30 น. เริ่มวันที่ 21 มีนาคม พ.ศ. 2565 และสามารถดูย้อนหลังได้ที่แอปพลิเคชัน iQIYI เป็นที่แรกเวลา 22.30 น.
พิษรักรอยอดีต เป็นโครงการละครที่รวมนักแสดงจากโครงการ THE Next One การค้นหานักแสดงหน้าใหม่ของช่องวัน 31
เรื่องย่อ.
เมื่อศาสตร์การฝังเข็ม ไม่ได้เป็นเพียงแค่ศาสตร์แห่งการรักษา แต่ยังถูกนำมาใช้ในการล้างแค้น ผิง (มารี เบรินเนอร์) หญิงสาวที่ถูกกระทำจากชายที่เธอรัก อย่าง เฟย (พศุตม์ บานแย้ม) และคนที่เธอนั้นไว้เนื้อเชื่อใจที่สุด อย่าง นิสา (น้ำทิพย์ จงรัชตวิบูลย์) ในความโชคร้ายนั้น ก็ยังมีเรื่องดี ๆ สำหรับเธออยู่ เมื่อ โช (นรภัทร วิไลพันธุ์) เพื่อนที่โตมาพร้อมกันและพร้อมจะอยู่เคียงข้างเธอเสมอไม่ว่าจะเกิดเรื่องอะไรขึ้น ความเจ็บปวดที่เธอนั้นได้รับ ทำให้ชีวิตของเธอเหมือนตายทั้งเป็น เมื่อความแค้นจากพิษรักในอดีตที่ฝังใจ เธอจึงกลับมาล้างแค้นกับทุก ๆ คนที่ทำลายชีวิตของเธอในแบบที่ทุกคนไม่คาดคิด
หลันเป้ง

หลันเป้ง (เสียชีวิต ค.ศ. 196) มีชื่อในภาษาจีนกลางว่า เห่า เหมิง  เป็นนายทหารใต้บังคับบัญชาของขุนศึกลิโป้ในช่วงปลายราชวงศ์ฮั่นตะวันออกของจีน
ในบันทึกประวัติศาสตร์.
หลันเป้งเป็นชาวเมืองโห้ลาย ("เหอเน่ยจวิ้น") ซึ่งปัจจุบันคือเมืองเจียวจั้ง มณฑลเหอหนาน วันหนึ่งในเดือนกรกฎาคมหรือสิงหาคม ค.ศ. 196 หลันเป้งก่อกบฏต่อลิโป้ในเมืองแห้ฝือ (下邳 "เซี่ยพี"; ปัจจุบันคืออำเภอนครพีโจว มณฑลเจียงซู) เมืองเอกของมณฑลชีจิ๋วเขตอำนาจของลิโป้ และนำคนเข้าโจมตีที่ว่าการของลิโป้ หลันเป้งไม่สามารถตีเข้าไปในอาคารได้ ลิโป้ไม่รู้ถึงตัวตนที่แท้จริงของกบฏ แต่เขาได้ยินเสียงโห่ร้องและจับสำเนียงของฝ่ายกบฏได้ว่ามาจากเมืองโห้ลาย เมื่อกบฏกำลังโจมตีลิโป้อยู่ในสภาพตัวเปล่าและผมยุ่งเหยิง ลิโป้และภรรยาหลบหนีไปโดยการปีนข้ามกำแพงแล้วหนีไปยังค่ายยของโกซุ่นผู้ใต้บังคับบัญชาคนหนึ่งของลิโป้ ลิโป้บอกโกซุ่นถึงเรื่องสำเนียงเมืองโห้ลายที่เขาได้ยิน โกซุ่นจึงอนุมานได้ว่าผู้นำกบฏต้องเป็นหลันเป้ง โกซุ่นจึงนำกองกำลังยกไปยังที่ว่าการของลิโป้และต้อนพวกกบฏโดยยิงเกาทัณฑ์ไฟใส่
โจเสงผู้ใต้บังคับบัญชาของหลันเป้งปฏิเสธที่จะทรยศลิโป้จึงหันมาต่อต้านและเข้ารบกับหลันเป้ง ระหว่างการต่อสู้ หลันเป้งใช้หอกแทงโจเสงได้รับบาดเจ็บ แต่โจเสงก็ใช้ดาบตัดแขนข้างหนึ่งของหลันเป้งได้ จากนั้นโกซุ่นจึงปรากฏตัวเข้าโจมตีค่ายของหลันเป้งและตัดศีรษะหลันเป้งได้ ลิโป้ชื่นชมโจเสงที่ยังคงความภักดีต่อตนและมอบหมายให้โจเสงเป็นผู้ดูแลคนของหลันเป้ง
ในนิยาย"สามก๊ก".
ในนิยายอิงประวัติศาสตร์เรื่อง"สามก๊ก"ที่ประพันธ์ในศตวรรษที่ 14 เมื่อลิโป้ถูกทัพของโจโฉล้อมไว้ในยุทธการที่แห้ฝือ ลิโป้ส่งหลันเป้งไปช่วยคุ้มกันเค้ากี๋ (許汜 "สฺวี่ ซื่ิอ") และอ๋องก้าย (王楷 "หวัง ไข่") ในการเดินทางไปขอกำลังเสริมจากอ้วนสุด ระหว่างเดินทางกลับ หลันเป้งถูกเตียวหุยซุ่มโจมตีและจับตัวมาได้ แล้วถูกโจโฉสั่งประหารชีวิต
เทพบุตรแวมไพร์

เทพบุตรแวมไพร์  เป็นละครโทรทัศน์ของเกาหลีใต้ปี 2015 ที่นำแสดงโดย อัน แจ-ฮย็อน, จี จิน-ฮี, คู ฮเย-ซ็อน และ ซน ซู-ฮย็อน ออกอากาศทางสถานี KBS2 ตั้งแต่วันที่ 16 กุมภาพันธ์ ถึง 21 เมษายน ค.ศ. 2015 ในวันจันทร์และวันอังคาร เวลา 22:00 น. จำนวน 20 ตอน
ซึ่ง อัน แจ-ฮย็อน และ คู ฮเย-ซ็อน ได้พบรักกันในกองถ่ายละครซีรีส์ก่อนจะมีการประกาศเปิดเผยข่าวนี้ในวันที่ 11 มีนาคม ปี ค.ศ. 2016 และได้ทำการจดทะเบียนสมรสในอีก 2 เดือนถัดมา
เนื้อเรื่อง.
พัก จี-ซัง (อัน แจ-ฮย็อน) เป็นแพทย์ที่เชี่ยวชาญด้านการผ่าตัดในโรงพยาบาลวิจัยมะเร็งที่ดีที่สุดในประเทศ เขายังเป็นแวมไพร์ แม้จะดูเย็นชาและไร้ความรู้สึก แต่ จี-ซัง ก็ปกปิดหัวใจที่เจ็บปวดของเขาเอาไว้ภายใน และโหยหาความใกล้ชิดกับผู้คน เขาเชื่อมั่นอย่างยิ่งในความศักดิ์สิทธิ์ของชีวิตมนุษย์ และระงับความกระหายเลือดของเขาเพื่อรักษาและช่วยชีวิตผู้ป่วย เพื่อนร่วมงานของเขาคือ ยู ริตา (คู ฮเย-ซ็อน) หญิงสาวที่เข้าโรงเรียนแพทย์เมื่ออายุ 17 ปี และเป็นหลานสาวของประธานกลุ่มแชโบล ซึ่งเป็นเจ้าของโรงพยาบาล ริต้ามีความสามารถสูงแต่เย่อหยิ่ง จี-ซัง พบว่าตัวเองตกหลุมรักเธอ นอกจากนี้ เขาได้พบกับ อี แจ-อุก (จี จิน-ฮี) ผู้อำนวยการโรงพยาบาลที่ได้รับความไว้วางใจจากทุกคนด้วยท่าทางที่อ่อนโยนของเขา แต่กลับซ่อนเร้นความทะเยอทะยานที่เป็นอันตราย
ศัลยแพทย์ที่หล่อเหลามีความสามารถและยังเป็นนักวิจัยทางการแพทย์ในโรงพยาบาลแทมิน จี-ซัง เป็นแวมไพร์ โดยเป็นผู้ติดเชื้อไวรัส VBT-01 ที่เขาได้รับมาจากพ่อแม่ที่ติดเชื้อก่อนหน้า แม้ว่าภายนอกจะเย็นชาและเฉยเมย แต่ จี-ซัง ก็อ่อนโยนและห่วงใยจากภายใน เขาแบกรับความเจ็บปวดจากการสูญเสียพ่อแม่ที่ถูก แจ-อุก วายร้ายที่ติดเชื้อฆ่า เขาเชื่อมั่นอย่างยิ่งในความศักดิ์สิทธิ์ของชีวิตมนุษย์ และระงับความกระหายเลือดของเขาเพื่อรักษาและช่วยชีวิตผู้ป่วย เขาตกหลุมรักเพื่อนศัลยแพทย์และคนรู้จักในวัยเด็ก ยู ริ-ตา
แวมไพร์ผู้ชั่วร้าย/ผู้ติดเชื้อ VBT-01 ผู้ซึ่งมีความทะเยอทะยานในอำนาจ เขาเป็นที่ปรึกษาของ หมอ จ็อง ฮัน-ซู ผู้ค้นพบไวรัส VBT-01 ร่วมกับพ่อแม่ของ จี-ซัง เมื่อเห็นศักยภาพของไวรัสในการเพิ่มประสิทธิภาพของมนุษย์ เขาวางแผนที่จะขยายการวิจัย ซึ่ง หมอจ็อง และที่ปรึกษาคนอื่นๆ ไม่เห็นด้วยอย่างยิ่ง แต่ด้วยความโลภ ทำให้เขาติดไวรัส สังหาร หมอจ็อง และส่งคนไปล่าพ่อแม่ของ จี-ซัง เขาเป็นผู้อำนวยการโรงพยาบาลแทมิน ซึ่งได้รับความไว้วางใจจากทุกคนด้วยท่าทางที่อ่อนโยนของเขา และใช้โรงพยาบาลเพื่อทำการวิจัย VBT-01 ต่อไป
ศัลยแพทย์ที่มีความสามารถสูงแต่หยิ่งผยองของโรงพยาบาลแทมิน เกิดในฐานะ ยู แช-อึน เธอสูญเสียพ่อแม่ของเธอระหว่างเดินทางไปเชจู ที่นั่นเธอได้รับการช่วยเหลือจาก จี-ซัง ให้รอดพ้นจากฝูงหมาป่า ด้วยความเจ็บปวดจากการเสียชีวิตของพ่อแม่ เธอจึงใช้ชื่อปัจจุบันว่า ริต้า เธอเข้าเรียนโรงเรียนแพทย์เมื่ออายุ 17 ปี และเป็นหลานสาวของประธานกลุ่มแชโบลซึ่งเป็นเจ้าของโรงพยาบาล
นักเรียนแพทย์ฝึกหัดปี 1 ที่โรงพยาบาลแทมินและลูกน้องของ จี-ซัง เธอแอบทำงานในสังกัดของ แจ-อุก ซึ่งช่วยชีวิตเธอด้วยการเปลี่ยนให้เธอเป็นแวมไพร์
ลุงของริต้าและประธานโรงพยาบาลแทมิน
รองประธานของโรงพยาบาลแทมิน
เพื่อนสนิทของริต้าและที่ปรึกษาของ จ็อง จี-แท
หัวหน้าแผนกโลหิตวิทยาของโรงพยาบาลแทมิน ลูกชายของผู้ค้นพบ VBT-01 จ็อง ฮัน-ซู
มนุษย์ที่อยากเป็นแวมไพร์ทำงานเป็นผู้อำนวยการวิจัยการพัฒนายาของ แจ-อุก
แวมไพร์; ลูกน้องคนหนึ่งของ แจ-อุก
แวมไพร์; ลูกน้องคนหนึ่งของ แจ-อุก
อามะ โนะ อิวาโตะ

อามะ-โนะ-อิวาโตะ (; โรมาจิ: "Ama-no-Iwato"; แปลว่า "ถ้ำหินสวรรค์") เป็นถ้ำในเทพปกรณัมญี่ปุ่น จากความที่ปรากฏใน "โคจิกิ" และ "นิฮนโชกิ" พฤติกรรมสร้างความเดือดร้อนของเทพซูซาโนโอะ เทพแห่งพายุของญี่ปุ่น ทำให้เทพีอามาเตราซุพี่สาวของเทพซูซาโนโอะหนีไปซ่อนตัวในถ้ำอามะ-โนะ-อิวาโตะ แผ่นดินจึงตกอยู่ในความมืด
เพื่อจะนำเทพีอามาเตราซุออกมาจากถ้ำ เทพอีกองค์ที่ชื่อว่ายาโอะ-โยโนซุ-โนะ-คามิได้จัดงานเลี้ยงด้านนอกถ้ำตามคำแนะนำของเทพโอโมอิกาเนะ เทพธิดาอาเมะ-โนะ-อูซูเมะ-โนะ-มิโกโตะแสดงการร่ายรำสร้างเสียงหัวเราะ เทพีอามาเตราซุสงสัยเรื่องการสังสรรค์ด้านนอกจึงมองออกมาจากทางเข้าถ้ำ แล้วตะลึงกับเงาสะท้อนของตนเองในกระจกยาตะ โนะ คางามิ ซึ่งเทพองค์อื่น ๆ สร้างขึ้นและแขวนไว้หน้าถ้ำ แล้วยืนนิ่งไป เทพอาเมะ-โนะ-ทาจิคาราโอะ จึงออกแรงเปิดถ้ำและโลกก็กลับมาสว่างไสวอีกครั้ง เมื่อเทพีอามาเตราซุก้าวออกจากถ้ำ จึงมีการปิดตราศักดิ์สิทธิ์ก็ไว้หน้าถ้ำเพื่อไม่ให้เทพีอามาเตราซุกลับเข้าไปซ่อนตัวอีก
ฮิงาชิฮงงุ.
ศาลเจ้าหลักชื่อฮิงาชิฮงงุ และหอสักการะชื่อนิชิฮงงุ (หอตะวันตก) หันหน้าเข้าหากันจากสองฝากของช่องเขาแม่น้ำอิวาโตะ ถ้ำอามะ-โนะ-อิวาโตะเป็นสถานที่สักการะในเทศกาลและเป็นถ้ำหินที่อยู่อีกฟากหนึ่งของแม่น้ำอิวาโตะจากนิชิฮงงุ สามารถมองเห็นถ้ำได้จากนิชิฮงงุหลังจากเข้าร่วมพิธีกรรมของลัทธิชินโตเพื่อการชำระให้บริสุทธิ์ แต่ไม่อนุญาตให้ถ่ายภาพทุกรูปแบบ
บริเวณนี้มีต้นไม้และต้นไม้เก่าแก่เป็นจำนวนมาก นอกจากนี้ยังมีต้นแปะก๊วยโบราณและต้นโองาตามาโนกิ ("Magnolia compressa)" ที่หายาก ซึ่งถือเป็นสิ่งศักดิ์สิทธิ์ในประเทศญี่ปุ่นมาตั้งแต่สมัยโบราณ
หลานโจวซอรัส

หลานโจวซอรัส  เป็นสกุลหนึ่งของไดโนเสาร์ประเภทออร์นิโธพอด "หลานโจวซอรัส"อาศัยอยู่ที่มณฑลกานซู่ในยุคครีเทเชียสตอนต้น (Barremian) โดยมีการค้นพบและฟื้นฟูโครงกระดูกบางส่วนจากกลุ่มเหอโก่ว ได้รับการบรรยายโดย You, Ji และ Li ใน ค.ศ. 2005 และเป็นชนิดต้นแบบกับชนิดเดียวในชื่อ Lanzhousaurus magnidens มีการประมาณการว่ามันมีความยาวประมาณ 10 เมตร และหนัก 6 ตัน
สำนักงานรักษาความปลอดภัย องค์การสงเคราะห์ทหารผ่านศึก

สำนักงานรักษาความปลอดภัย องค์การสงเคราะห์ทหารผ่านศึก ในพระบรมราชูปถัมภ์  หรือย่อว่า สปภ.อผศ. เป็นหน่วยงานอิสระ อยู่ภายใต้หน่วยงานกิจการพิเศษ ที่ขึ้นตรงต่อผู้อำนวยการองค์การสงเคราะห์ทหารผ่านศึก
ประวัติ.
สำนักงานรักษาความปลอดภัย ได้ถูกนำเสนอครั้งแรกในการประชุมสภาทหารผ่านศึก ครั้งที่ 3/2522 เมื่อวันที่ 27 กรกฎาคม พ.ศ. 2522 โดย พล.อ. ยศ เทพหัสดิน ณ อยุธยา ได้เสนอหลักการที่จะจัดตั้งสำนักงานรักษาความปลอดภัย เพื่อช่วยเหลือทหารผ่านศึก นอกประจำการ มีงานทำ ยกระดับความปลอดภัยให้มีมาตรฐาน และใช้ทักษะจากการเข้ารับราชการทหารให้เป็นประโยชน์ด้านความมั่นคง ซึ่งที่ประชุมที่มี พล.อ. เปรม ติณสูลานนท์ เป็นประธานในที่ประชุมได้มีมติรับหลักการเพื่อไปพิจารณาโครงการดังกล่าว
ต่อมาในการประชุมสภาทหารผ่านศึก ครั้งที่ 5/2522 เมื่อวันที่ 7 ธันวาคม พ.ศ. 2522 ที่ประชุมได้มีมติให้อนุมัติโครงการจัดตั้งสำนักงานรักษาความปลอดภัย จึงได้ถือว่าวันที่ได้อนุมัติโครงการเป็นวันคล้ายวันจัดตั้ง และได้เปิดดำเนินการจริงในวันที่ 5 กุมภาพันธ์ พ.ศ. 2523 
ภารกิจ.
ให้การศึกษาอบรม และพัฒนาศักยภาพอาชีพด้านการรักษาความปลอดภัย และให้บริการรักษาความปลอดภัย สนับสนุนกิจการขององค์การสงเคราะห์ทหารผ่านศึก และการกุศลสาธารณะอื่น ๆ
โครงสร้าง.
สำนักงานรักษาความปลอดภัย องค์การส่งเคราะห์ทหารผ่านศึกฯ แบ่งโครงสร้างออกเป็น 8 ส่วนงาน 1 ศูนย์ และ 1 โรงเรียน
การดำเนินงาน.
เจ้าหน้าที่รักษาความปลอดภัย ของ สปภ.อพศ. มีการจัดระบบการทำงานโดยมีหัวหน้าชุด / หัวหน้าผลัด ในการควบคุมสั่งการและดูแลตามจุดต่าง ๆ โดยเป็นคนที่มีความสามารถในการปกครอง และประสานงานกับผู้ว่าจ้างได้ดี 
เจ้าหน้าที่สายตรวจ จะคอยควบคุมตรวจสอบการทำงานของเจ้าหน้าที่รักษาความปลอดภัยตามจุดต่าง ๆ ทั้งในกรุงเทพและปริมณฑล และต่างจังหวัด โดยมีศูนย์ข่าว รับแจ้งเหตุตลอด 24 ชั่วโมง เพื่อสนับสนุนการทำงานของเจ้าหน้าที่รักษาความปลอดภัย หัวหน้าชุด / ผลัด และเจ้าหน้าที่สายตรวจ รวมถึงมีเจ้าหน้าที่รักษาความปลอดภัยสำรองเพื่อทดแทนกำลังเจ้าหน้าที่ที่ขาดแคลนในกรณีมีการลาพักผ่อน
หน่วยงานที่ใช้บริการเจ้าหน้าที่รักษาความปลอดภัยของ สปภ.อพศ. ส่วนใหญ่จะเป็นสถานที่ราชการ หรือหน่วยงานรัฐวิสาหกิจ
ภรรยาตู้ปลา

กิงเกียวสึมะ (; โรมาจิ: "Kingyo Zuma"; #เปลี่ยนทาง) หรือมักเรียกในภาษาไทยว่า ภรรยาตู้ปลา เป็นละครชุดบนเน็ตฟลิกซ์ ที่สร้างมาจากมังงะของ อาร์คูโรซาวะ เผยแพร่ทั่วโลกในวันที่ 14 กุมภาพันธ์ ค.ศ. 2022 มีทั้งสิ้น 8 ตอน นำแสดงโดย เรียวโกะ ชิโนฮาระ
 เป็นภรรยาของทากูยะแต่หนีออกมาคบหาแบบไม่ผูกมัดกับฮารูโตะ ในอดีตเคยช่วยน้องสาวของฮารูโตะไว้จากอุบัติเหตุที่ทำให้เศษกระจกตกลงมาใส่เธอจึงทำให้ซากูระสูญเสียทักษะการตกแต่งทรงผมไป
 เป็นสามีของซากูระที่มักใช้ความรุนแรงต่อเธอ ในตอนที่ 1 ทากูยะตัดสินใจยกอำนาจการตัดสินใจในการบริหารกิจการร้านตัดแต่งทรงผมของทั้งสองตกมาเป็นของเขาเพียงคนเดียว
 เป็นเจ้าของร้านปลาโทโยดะและคู่คบหาแบบไม่ผูกมัดของซากูระ
 เป็นทนายของครอบครัวโทโยดะและอดีตแฟนสาวของฮารูโตะ
 เป็นน้องสาวของโทโยดะ เธอไม่ยินยอมการคบหาของซากูระและฮารูโตะ
 เป็นพนักงานร้านตัดแต่งทรงผมของซากูระและทากูยะ
 เป็นพนักงานร้านตัดแต่งทรงผมของซากูระและทากูยะ
การออกรวมเล่ม.
อาร์คูโรซาวะ ผู้เขียนมังงะต้นฉบับของ"กิงเกียวสึมะ" ได้ออกมังงะรวมเล่มทั้งหมด 9 เล่ม
แมจิไซต์

แมจิไซต์  เป็นเกมแนวแอ็กชันผจญภัยแบบโรกไลก์ที่พัฒนาโดยสแมชเกมส์ ซึ่งผู้เล่นสูงสุดสี่คนต่อสู้ผ่านดันเจียนที่ถูกสร้างขึ้นแบบสุ่ม, รวบรวมไอเทม และอุปกรณ์ประดิษฐ์ เกมดังกล่าวได้รับการเผยแพร่ในสตีมเมื่อช่วงทดลองใช้ก่อนเปิดตัวในวันที่ 11 กุมภาพันธ์ ค.ศ. 2014 และออกจากช่วงทดลองใช้ก่อนเปิดตัวในวันที่ 9 มิถุนายน ค.ศ. 2014 โดยเกมนี้ได้รับทุนสนับสนุนผ่านแคมเปญคิกสตาร์เตอร์
สงครามรัสเซีย–ยูเครน

สงครามรัสเซีย–ยูเครน  เริ่มต้นเมื่อเดือนกุมภาพันธ์ ค.ศ. 2014 และยังคงดำเนินต่อไป หลังจากการปฏิวัติศักดิ์ศรีของยูเครน รัสเซียได้ยึดครองและผนวกไครเมียจากยูเครน จากนั้นจึงสนับสนุนกลุ่มกองกำลังกึ่งทหารของรัสเซียที่เริ่มทำสงครามทางตะวันออกของภูมิภาคดอนบัสกับกองทหารของยูเครน ในปี ค.ศ. 2018 ยูเครนประกาศว่าภูมิภาคดังกล่าวถูกยึดครองโดยรัสเซีย
ภายหลังจากการประท้วงของยูโรไมดานและการปฏิวัติได้ส่งผลทำให้ถอดถอนประธานาธิบดี วิกตอร์ ยานูกอวึช ที่สนับสนุนรัสเซียในเดือนกุมภาพันธ์ ค.ศ. 2014 มีการก่อความไม่สงบของฝ่ายที่สนับสนุนรัสเซียได้ปะทุขึ้นในบางส่วนของยูเครน ทหารรัสเซียที่ไม่มีเครื่องยศได้เข้าควบคุมตำแหน่งทางยุทธศาสตร์และโครงสร้างพื้นฐานในดินแดนไครเมียของยูเครนและเข้ายึดรัฐสภาไครเมีย รัสเซียจัดให้มีการลงประชามติที่มีการโต้เถียงกัน ซึ่งผลลัพธ์ที่ออกมาคือ ไครเมียจะต้องถูกเข้าร่วมกับรัสเซีย สิ่งนี้นำไปสู่การผนวกไครเมีย ในเดือนเมษายน ค.ศ. 2014 การเดินขบวนของกลุ่มที่สนับสนุนรัสเซียในดอนบัสได้ก่อให้เกิดบานปลายจนกลายเป็นสงครามระหว่างกองทัพยูเครนและกองกำลังฝ่ายแบ่งแยกดินแดนที่ได้รับการสนับสนุนจากรัสเซียของสาธารณรัฐประชาชนดอแนตสก์และสาธารณรัฐประชาชนลูฮันสก์ซึ่งประกาศตนเป็นอิสระ
ยานพาหนะทางทหารของรัสเซียที่ไม่เครื่องหมายได้ก้าวข้ามชายแดน สู่สาธารณรัฐดอแนตส์ สงครามโดยไม่ได้มีการประกาศได้เริ่มขึ้นระหว่างกองกำลังยูเครนในฝ่ายหนึ่งและฝ่ายแบ่งแยกดินแดนที่ได้ผสมปนเปกับทหารรัสเซียในอีกฝ่ายหนึ่ง แม้ว่ารัสเซียจะพยายามหลบซ่อนในการมีส่วนร่วม สงครามได้จบลงด้วยความขัดแย้งคงที่ กับความพยายามในการเรียกร้องให้มีการหยุดยิงซึ่งประสบความล้มเหลวซ้ำแล้วซ้ำเล่า ใน ค.ศ. 2015 รัสเซียและยูเครนได้ลงนามในข้อตกลงมินสค์ 2 แต่มีข้อพิพาทหลายประการที่คอยขัดขวางจนไม่สามารถบรรลุผลได้อย่างเต็มที่ ใน ค.ศ. 2019 ประมาณ 7% ของยูเครนถูกจัดประเภทโดยรัฐบาลยูเครนว่าเป็นดินแดนที่ถูกยึดครองเป็นการชั่วคราว
ใน ค.ศ. 2021 และต้นปี ค.ศ. 2022 มีการรวมตัวกันของกองทัพรัสเซียครั้งใหญ่บริเวณรอบชายแดนยูเครน เนโทได้กล่าวหาว่ารัสเซียทำการวางแผนในการรุกรานซึ่งได้ให้การปฏิเสธ วลาดีมีร์ ปูติน ประธานาธิบดีแห่งรัสเซียได้วิจารณ์ว่า การขยายตัวของเนโทเป็นภัยคุกคามต่อประเทศของเขา และต้องการห้ามเพื่อไม่ให้ยูเครนเข้าร่วมเป็นพันธมิตรทางทหารมาโดยตลอด นอกจากนี้ เขายังได้แสดงมุมมองของลัทธิการทวงดินแดนกลับคืนมา(irredentist) ได้ตั้งคำถามถึงสิทธิในการดำรงอยู่ของยูเครน และได้บอกกล่าวที่เป็นเท็จว่ายูเครนถูกก่อตั้งขึ้นโดยวลาดีมีร์ เลนิน เมื่อวันที่ 21 กุมภาพันธ์ ค.ศ. 2022 รัสเซียได้ให้การรับรองอย่างเป็นทางการแก่ทั้งสองรัฐฝ่ายแบ่งแยกดินแดนซึ่งประกาศตนเป็นอิสระในดอนบัส และส่งกองกำลังทหารเข้าไปในดินแดนอย่างเปิดเผย สามวันต่อมา รัสเซียเข้ารุกรานยูเครน ประชาคมระหว่างประเทศส่วนใหญ่ได้กล่าวประณามรัสเซียอย่างหนักสำหรับการกระทำของตนในยูเครน โดยกล่าวหาว่าได้ทำการละเมิดกฏหมายระหว่างประเทศและรุกล้ำอธิปไตยของยูเครนอย่างร้ายแรง หลายประเทศได้ดำเนินการในการคว่ำบาตรทางเศรษฐกิจต่อรัสเซีย บุคคลหรือบริษัทที่มาจากรัสเซีย โดยเฉพาะอย่างยิ่งในภายหลังการรุกราน ค.ศ. 2022
รีพับลิกเรเคิดส์

รีพับลิกเรเคิดส์  เป็นค่ายเพลงอเมริกันในนครนิวยอร์ก เจ้าของภายใต้ยูนิเวอร์แซลมิวสิกกรุป (ยูเอ็มจี) ก่อตั้งโดยเอเวอรี ลิปแมน และมอนเต ลิปแมน ในฐานะค่ายเพลงอิสระในปี 1995 และถูกซื้อกิจการโดยยูเอ็มจีในปี 2000 รีพับลิกเคยเป็นค่ายภายใต้บริษัทยูนิเวอร์แซลมอทาวน์เรเคิดส์ และเปลี่ยนชื่อเป็น ยูนิเวอร์แซลรีพับลิกเรเคิดส์ หลังจากมีการปรับโครงสร้างองค์กรในปี 2006 ได้กลับมาใช้ชื่อเดิมในปี 2012
ศิลปิน.
ในปี 2020 รายชื่อศิลปินภายใต้สังกัดรีพับลิกเรเคิดส์ในปัจจุบัน ได้แก่ อารีอานา กรานเด, เดรก, เจมส์ เบย์, คิด คัดดี้, ฟลอเรนซ์แอนด์เดอะแมชชีน, จอห์น เมลเลนแคมป์, จูเลีย ไมเคิลส์, โพสต์ มาโลน, ออฟมอนสเตอส์แอนด์เมน, เลียม เพย์น, แบล็กแซ็บบาธ, เฮลี สไตน์เฟลด์, เทย์เลอร์ สวิฟต์, สตีวี วันเดอร์, โคนัน เกรย์, โจนาสบราเทอร์ส ดีเอ็นซีอี และอื่น ๆ นอกจากนี้รีพับลิกยังได้เซ็นสัญญากับศิลปินอื่น ๆ มากมายภายใต้ความร่วมมือกับค่ายเพลงอื่น เช่น บรัชไฟร์เรเคิดส์ (แจ็ค จอห์นสัน), เอ็กซ์โอ (เดอะวีกเอนด์), คาซาบันกาเรเคิดส์ (ลินด์ซีย์ โลแฮน, มิคา, ทีเอสโต), แคชมันนีเรเคิดส์ (เดรก และนิกกี มินาจ), ยังมันนีเอนเตอร์เทนเมนต์ (ลิล เวย์น และนิกกี มินาจ), ฮอลลีวูดเรเคิดส์ (เซ็นเดยา), ลาวาเรเคิดส์ (เจสซี เจ และลอร์ด), มังกีเร็นชเรเคิดส์ (เพิร์ลแจม), ร็อกเนชัน (เจเดน สมิธ) และอื่น ๆ
ค่ายเพลงอื่น ๆ ที่เกี่ยวข้อง.
<templatestyles src="Div col/styles.css"/>
ทรอปิคอลเฮาส์

ทรอปิคอลเฮาส์  หรือรู้จักในชื่อ ทรอปเฮาส์ (trop house) เป็นแนวเพลงย่อยของดนตรีเฮาส์และมีต้นกำเนิดมาจากดนตรีทรอปิคอล โดยมีส่วนผสมของแดนซ์ฮอลล์และแบลีแอริกเฮาส์ ศิลปินที่ทำเพลงแนวนี้มักแสดงในเทศการดนตรีฤดูร้อนอย่างเทศกาลทูมอร์โรว์แลนด์ ศิลปินที่เป็นที่รู้จักในแนวนี้เช่น ทอมัส แจ็ก, ไคโก, มาโลมา, ลอสต์ฟรีเควนซีนส์, ซีบ และกริฟฟิน
คำว่า "ทรอปิคอลเฮาส์" เป็นคำที่เริ่มต้นมาจากเป็นมุกตลกของโปรดิวเซอร์ชาวออสเตรเลีย ทอมัส แจ็ก จนเป็นที่รู้จักในหมู่นักฟังเพลง
ดอนบัส

ดอนบัส  หรือ ดันบัส  เป็นภูมิภาคเชิงประวัติศาสตร์ วัฒนธรรม และเศรษฐกิจในภาคตะวันออกเฉียงใต้ของประเทศยูเครน ซึ่งในปัจจุบันมีดินแดนบางส่วนอยู่ภายใต้การยึดครองของกลุ่มแบ่งแยกดินแดนสองกลุ่มจากสงครามระหว่างยูเครนกับรัสเซีย กลุ่มแบ่งแยกดินแดนทั้งสองได้แก่สาธารณรัฐประชาชนดอแนตสก์และสาธารณรัฐประชาชนลูฮันสก์ ศัพท์ "ดอนบัส" และ "ดันบัส" ประกอบขึ้นจากคำในวลีที่มีความหมายว่า แอ่งดอแนตส์ (Donets Basin) ซึ่งย่อมาจาก "แอ่งถ่านหินดอแนตส์" (Donets Coal Basin;) และใช้เรียกสันเขาดอแนตส์ซึ่งเกี่ยวโยงกับแม่น้ำดอแนตส์ ปัจจุบันมีคำนิยามอาณาเขตภูมิภาคอยู่มากมาย
ตามนิยามที่ใช้กันทั่วไปในปัจจุบัน ดอนบัสหมายถึงแคว้นดอแนตสก์และแคว้นลูฮันสก์ในประเทศยูเครน ในขณะที่ภูมิภาคเหมืองถ่านหินในอดีตจะไม่รวมแคว้นทั้งสองนี้ แต่รวมพื้นที่ของแคว้นดนีปรอแปตร็อวสก์และภาคใต้ของรัสเซีย ส่วนยูโรรีเจียนนิยามอาณาเขตของดอนบัสว่าครอบคลุมแคว้นดอแนตสก์กับแคว้นลูฮันสก์ในยูเครน และแคว้นรอสตอฟในรัสเซีย
วัดบ้านไร่ (จังหวัดราชบุรี)

วัดบ้านไร่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านไร่ อำเภอดำเนินสะดวก จังหวัดราชบุรี ที่ดินตั้งวัดเนื้อที่ 7 ไร่ 3 งาน 84 ตาราง มีที่ธรณีสงฆ์ จำนวน 3 แปลง เนื้อที่ 45 ไร่ 3 งาน 58 ตารางวา ปัจจุบันมี พระมหามานิช คุณสํวโร ป.ธ.5 เป็นเจ้าอาวาส ซึ่งท่านเป็นศิษย์ของหลวงพ่อหวล ขฺนติสาโร วัดชาวเหนือ ได้มาดำรงตำแหน่งตั้งแต่พ.ศ.2560 และมาพัฒนาวัดทั้งเสนาสนะ กุฏิสงฆ์ หอฉัน และอื่นๆอีกหลายอย่างภายในวัด
วัดบ้านไร่ (ใหม่เจริญผล) ตั้งวัดเมื่อ พ.ศ. 2432 โดยมีนางแหวด วัดครุฑ บริจาคที่ดินสร้างวัด ได้รับพระราชทานวิสุงคามสีมาเมื่อ พ.ศ. 2477 เขตวิสุงคามสีมากว้าง 6.30 เมตร ยาว 13.75 เมตร ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2519
อาคารเสนาสนะที่สำคัญ ได้แก่ อุโบสถ กว้าง 8.40 เมตร ยาว 22 เมตร สร้างเมื่อ พ.ศ. 2525 เป็นอาคารคอนกรีตเสริมเหล็ก ภายในมีจิตรกรรมฝาผนังเกี่ยวกับพุทธประวัติและชาดก ศาลาการเปรียญ กว้าง 22 เมตร ยาว 34 เมตร สร้างเมื่อ พ.ศ. 2518 หอสวดมนต์ กุฏิสงฆ์ จำนวน 4 หลัง ศาลาบำเพ็ญกุศล จำนวน 1 หลัง ปูชนียวัตถุที่สำคัญ ได้แก่ หลวงพ่อมงคลจักรวาล "หลวงพ่อแดง" พระพุทธรูปสร้างเมื่อ พ.ศ. 2527 ประดิษฐานอยู่ในวิหารและ "หลวงพ่อป่าเลไลยก์" สร้างเมื่อ พ.ศ. 2477
วัดประชานิมิต (จังหวัดเพชรบูรณ์)

วัดประชานิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าโรง อำเภอวิเชียรบุรี จังหวัดเพชรบูรณ์ มีเนื้อที่วัดทั้งหมด 47 ไร่ 1 งาน 20 ตารางวา ปัจจุบันมีพระครูอดุลพัชราภรณ์ เป็นเจ้าอาวาส
วัดประชานิมิต เดิมชาวบ้านเรียกว่า วัดหนองสองห้อง เพราะมีสระน้ำ 2 สระ แต่ไม่ปรากฏหลักฐานว่าขุดตั้งแต่เมื่อใด บริเวณรอบวัดมีหมู่บ้าน 6 หมู่บ้าน ชาวบ้านทั้ง 6 หมู่บ้าน ได้ร่วมกันสร้างวัดเมื่อ พ.ศ. 2502 กระทรวงศึกษาธิการประกาศตั้งเป็นวัดในพระพุทธศาสนาเมื่อวันที่ 22 ตุลาคม พ.ศ. 2516 โดยมีนายบุญมา พรหมสูงเนิน เป็นผู้ดำเนินการขอสร้างวัดและตั้งวัด ได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2522 ภายในวัดยังมีดโรงเรียนพระปริยัติธรรมแผนกธรรม บาลี และแผนกสามัญศึกษา
วัดศิลาอาสน์ (จังหวัดชัยภูมิ)

วัดศิลาอาสน์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาเสียว อำเภอเมืองชัยภูมิ จังหวัดชัยภูมิ
วัดศิลาอาสน์ตั้งอยู่บริเวณภูพระ กรมศิลปากรได้ประกาศทะเบียนโบราณวัตถุสถาน ตั้งแต่วันที่ 8 มีนาคม พ.ศ. 2478 เป็นต้นมา ภายหลังได้กำหนดขอบเขตที่ดินเป็นเขตโบราณสถาน ภูพระเป็นเนินเขาหินทรายเป็นศาสนสถาน และใช้เพิงผาสลักพระพุทธรูปแบบนูนสูง 9 องค์ ประทับนั่งปางมารวิชัย 3 องค์ และปางสมาธิ 6 องค์ องค์ที่มีขนาดใหญ่สุด คือ "พระเจ้าองค์ตื้อ" สันนิษฐานว่าอาจจะสร้างในสมัยรุ่นราวคราวเดียวกับปรางค์กู่ พระพุทธรูปเหล่านี้มีลักษณะเป็นพระพุทธรูปศิลปะอู่ทอง มีอายุระหว่างพุทธศตวรรษที่ 18 ถึง 19 (ราว พ.ศ. 1701–1900) ทุกปีมีงานนมัสการพระพุทธรูปที่ 3 ปีละ 2 ครัั้ง ครั้งละ 3 วัน คือวันขึ้น 1 ค่ำ เดือน 3 และวันขึ้น 13 ค่ำ เดือน 5
พ.ศ. 2483 พระวิบูลนิโรธกิจ อดีตเจ้าคณะจังหวัดชัยภูมิ ได้ขอตั้งเป็นสำนักสงฆ์ชื่อ "ศิลาอาสน์" และแผ้วถางบริเวณให้เตียน ตั้งวัดเมื่อ พ.ศ. 2483 ในปีถัดไปได้สร้างเป็นกุฏิ 
พระพุทธรูปที่ภูพระ เป็นศิลปะที่มีการผสมผสานระหว่างศิลปะท้องถิ่น คือ ศิลปะทวารวดี ได้แก่ พระพักตร์รูปสี่เหลี่ยม พระขนงรูปปีกกา และศิลปะเขมรที่แพร่หลายเข้ามามาก ในช่วงพุทธศตวรรษที่ 16-18 ได้แก่ แนวเส้นพระเกศา และเกตุมาลารูปกรวยคว่ำ สำหรับมงกุฎหรือกระบังหน้าที่ปรากฏบนพระพุทธรูปทรงเครื่องคล้ายกับที่พบจากพระพุทธรูปในศิลปะเขมรนครวัดหรือบายน ในพุทธศตวรรษที่ 17-18 พระเจ้าองค์ตื้อมีขนาดหน้าตักกว้าง 5 ฟุต สูง 7 ฟุต พระพักตร์ทรงสี่เหลี่ยม พระรัศมีเป็นรูปบัวตูมขนาดเล็ก พระเกศาเป็นเส้นยาว เรียงคล้ายเส้นผม พระขนงมีขนาดเล็กต่อกันเป็นรูปปีกกา พระเนตรเล็กมองตรง พระนาสิกทรงสามเหลี่ยม พระโอษฐเล็ก พระกรรณยาว ครองจีวรห่มคลุม พระอังสายาว มีผ้าสังฆาฏิปลายตัดเป็นเส้นตรงยาวมาจรดพระนาภี ประทับนั่งขัดสมาธิเพชร พระหัตถ์แสดงปางมารวิชัย ที่มีลักษณะพิเศษ คือ วางพระหัตถ์ซ้ายไว้บนพระเพลาแทนที่จะเป็นพระหัตถ์ขวาตามแบบพระพุทธรูปปางมารวิชัยทั่วไป
แม่น้ำอากิ

แม่น้ำอากิ  เป็นแม่น้ำในประเทศญี่ปุ่น แม่น้ำอากิไหลผ่านไปทางตะวันตกของเขตอภิมหานครโตเกียว เป็นสายย่อยสำคัญของแม่น้ำทามะ ชื่อในภาษาญี่ปุ่น "秋川" หมายถึง "แม่น้ำฤดูใบไม้ร่วง" แม่น้ำอากิมีสายแยกไปทางทิศเหนือและทิศใต้ ซึ่งไหลผ่านฮิโนฮาระ อากิรูโนะ และไหลผ่านจังหวัดคานางาวะ และโตเกียว บริเวณช่องเขาของแม่น้ำเป็นพื้นที่นันทนาการยอดนิยม
ฮิเดโตชิ นิชิจิมะ

ฮิเดโตชิ นิชิจิมะ (; โรมาจิ: "にしじま ひでとし") เป็นนักแสดงชายชาวญี่ปุ่นที่ได้มีผลงานเด่นในนานาชาติสำหรับการแสดงนำในภาพยนตร์เรื่อง "สุดทางรัก" 
ประวัติ.
โทชิจิมะได้เริ่มเข้าสู่วงการบันเทิงญี่ปุ่นจากการร่วมแสดงละครโทรทัศน์ญี่ปุ่นเรื่อง"ฮากูเรจิจุนโจฮะ" ในปี 1992 และเป็นที่สนใจมากยิ่งขึ้นจากการแสดงตัวละครเกย์ในละครโทรทัศน์เรื่อง "พรุ่งนี้ก็สายเกินไป"  ร่วมแสดงกับทากูยะ คิมูระ โทชิจิมะได้นำแสดงครั้งแรกในภาพยนตร์โดยคิโยชิ คูโรซาวะเรื่อง "นินเก็งโกกากุ" ในปี 1998 แสดงร่วมกับโคชิ ยากูโช ต่อมาในปี 2002 นิชิจิมะได้รับการเลือกโดยทาเกชิ คิตาโนะ ให้แสดงนำในภาพยนตร์ของเขา "ดอลส์"  นิชิจิมะถูกเสนอชื่อเข้าชิงรางวัลเจแปนอะคาเดมีอวอร์ด สาขานักแสดงสมทบชายยอดเยี่ยมในปี 2019 จากผลงานการแสดงภาพยนตร์เรื่อง "ชิรึสึบากิ"  ในปี 2021 และ 2022 หลังการแสดงนำในภาพยนตร์เรื่อง"สุดทางรัก"  นิชิจิมะได้รับรางวัลและถูกเสนอชื่อชิงในหลายรางวัลในสาขานักแสดงนำชายยอดเยี่ยม
ฟิลิป โครว์เธอร์

ฟิลิป โครว์เธอร์  เป็นนักข่าวชาวอังกฤษ–เยอรมัน–ลักเซมเบิร์ก ซึ่งมีชื่อเสียงจากการเป็นคนพูดได้หลายภาษา เขาสามารถพูดภาษาฝรั่งเศส สเปน โปรตุเกส อังกฤษ เยอรมัน และลักเซมเบิร์กได้อย่างคล่องแคล่ว เขาเป็นนักข่าวทำเนียบขาวของสำนักข่าวฟร็องส์แว็งต์-กัทร์ ซึ่งเป็นผู้สื่อข่าวในเครือระหว่างประเทศของสำนักข่าวแอสโซซิเอเต็ดเพรส และเป็นสมาชิกของสมาคมผู้สื่อข่าวทำเนียบขาว
ชีวิตในวัยเด็กและการศึกษา.
เกิดในลักเซมเบิร์กกับพ่อชาวอังกฤษและแม่ชาวเยอรมัน พ่อพูดภาษาอังกฤษกับเขาเท่านั้น และแม่ของเขาพูดภาษาเยอรมันกับเขาเท่านั้น เขาได้รับการศึกษาในประเทศลักเซมเบิร์กที่อาเตเนเดอลุกซ็องบูร์ ดังนั้น เขาจึงพูดได้คล่องเหมือนทุกคนในประเทศดังกล่าวทั้งสี่ภาษา ได้แก่ ฝรั่งเศส, เยอรมัน, อังกฤษ และลักเซมเบิร์ก กระทั่งเมื่ออายุ 14 ปีเขาเริ่มเรียนภาษาสเปนจากความสนใจในฟุตบอลสเปน ครั้นระหว่างปีแห่งการหยุดพักหลังไฮสกูล เขาไปที่บาร์เซโลนาซึ่งเขาได้เรียนรู้ภาษากาตาลามาบ้าง นอกจากนี้ เขาได้เรียนภาษาโปรตุเกสในวิทยาลัย โดยเรียนที่คิงส์คอลเลจลอนดอน ซึ่งเขาสำเร็จการศึกษาด้านฮิสแปนิกศึกษา
อาชีพ.
ใน ค.ศ. 2006 เขาทำงานเป็นนักข่าวกีฬาให้แก่หนังสือพิมพ์"เอลปาอิส"ของอุรุกวัย และตั้งแต่ ค.ศ. 2007 ถึง 2008 เขาสำเร็จการศึกษาระดับปริญญาตรีสาขาข่าววิทยุและโทรทัศน์ที่มหาวิทยาลัยศิลปะแห่งลอนดอน ครั้นตั้งแต่ ค.ศ. 2008 ถึง 2011 เขาทำงานเป็นนักข่าวให้แก่สำนักข่าวฟร็องส์แว็งต์-กัทร์ ในปารีส
ตั้งแต่เดือนมิถุนายน ค.ศ. 2011 เขาอาศัยอยู่ในวอชิงตัน ดี.ซี. รวมทั้งได้เดินทางไปยังภูมิภาคและประเทศอื่น ๆ เพื่อรายงานข่าวด่วน
ใน ค.ศ. 2018 เขาเข้าร่วมโกลบอลมีเดียเซอร์วิสของสำนักข่าวแอสโซซิเอเต็ดเพรสในฐานะ "นักข่าวพันธมิตรระหว่างประเทศ" ซึ่งเป็นตำแหน่งที่เหมาะกับเขาโดยเฉพาะ และเขาให้การรายงานข่าวถ่ายทอดสดในหกภาษาแก่ผู้แพร่ภาพกระจายเสียงทั่วโลก 
เมื่อวันที่ 25 พฤษภาคม ค.ศ. 2021 ซึ่งเป็นวันครบรอบหนึ่งปีของการเสียชีวิตของจอร์จ ฟลอยด์ โครว์เธอร์ได้รายงานสดจากที่เกิดเหตุขณะที่เสียงปืนปะทุ โดยเขาไม่ได้รับบาดเจ็บ ส่วนใน ค.ศ. 2020 เขาได้รับเชิญให้เป็นสมาชิกของสมาคมไฮเปอร์โพลิกลอตส์นานาชาติ (HYPIA) ในการยอมรับการรายงานข่าวหลายภาษาของเขา
ครั้นในเดือนกุมภาพันธ์ ค.ศ. 2022 เขาได้รายงานข่าวจากเมืองเคียฟเป็นภาษาต่าง ๆ หกภาษา ในระหว่างการรายงานข่าวความขัดแย้งระหว่างรัสเซียและยูเครน ซึ่งทำให้เขาได้รับความสนใจเป็นหลัก และทำให้มีผู้ติดตามทวิตเตอร์ของเขาเพิ่มขึ้นอีก 70,000 คน
ชีวิตส่วนตัว.
พ่อแม่ของโครว์เธอร์อาศัยอยู่ในประเทศลักเซมเบิร์ก และน้องสาวของเขาอาศัยอยู่ในประเทศเยอรมนี เขามีลูกสาวหนึ่งคน เขากลายเป็นพลเมืองลักเซมเบิร์กใน ค.ศ. 2019 เมื่อบิดาของเขาซึ่งเป็นชาวอังกฤษได้รับสัญชาติดังกล่าวก่อนเบร็กซิต
ชูฮูยิว

ชูฮูยิว  หรือ ชูกูเยฟ  เป็นนครในแคว้นคาร์กิว ประเทศยูเครน ศูนย์กลางการปกครองของเขตชูฮูยิวและเขตเทศบาลนครชูฮูยิว มีประชากร 30,000 คน (ประมาณการ ค.ศ. 2024)
ซูฮูยิวมีแม่น้ำซีแวร์สกึยดอแนตส์ไหลผ่าน และปัจจุบันชูฮูยิวเป็นหนึ่งในแหล่งอุตสาหกรรมอาหารสำคัญของประเทศยูเครน
วัดผาบ่องใต้

วัดผาบ่องใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผาบ่อง อำเภอเมืองแม่ฮ่องสอน จังหวัดแม่ฮ่องสอน ปัจจุบันมีพระครูอนุกูลศีลสังวร ดำรงตำแหน่งเจ้าอาวาส
แต่เดิมบ้านผาบ่องตั้งอยู่ทางทิศตะวันตกของเขื่อนน้ำล้น แต่ก่อนที่ตั้งเขื่อนน้ำล้นเป็นช่องผาเป็นทางลำน้ำ ชาวไทใหญ่เรียกช่องผาว่า "หว่อง" แล้วตั้งชื่อหมู่บ้านว่า "บ้านผาบ่อง" ภายหลังมีสามเณรผู้เฒ่าชาวรัฐฉานได้มาจำพรรษาอยู่ในถ้ำบนภูเขา มีอุบาสกนามว่า พะก่าหม่อง ได้เห็นท่านมาบิณฑบาตรเนื่องจากชราภาพมากแล้ว จึงบริจาคทรัพย์สร้างกุฏิให้ท่านที่เชิงเขา จนตั้งวัดเมื่อ พ.ศ. 2477 ได้รับพระราชทานวิสุงคามสีมาเมื่อวันที่ 14 กุมภาพันธ์ พ.ศ. 2537 เมื่อ พ.ศ. 2530 วิหาร (จอง) หลังเก่าทรุดโทร เจ้าอาวาสและคณะศรัทธาจึงได้รื้อถอนและสร้างวิหารหลังใหม่ แล้วเสร็จเมื่อ พ.ศ. 2533 และได้อัญเชิญพระพุทธรูปศิลปะสุโขทัย ปางมารวิชัย ขนาดหน้าตัก 39 นิ้ว จากวัดปางหมู อำเภอเมืองแม่ฮ่องสอน จังหวัดแม่ฮ่องสอน มาประดิษฐานเป็นพระประธาน
ต่อมาเมื่อ พ.ศ. 2556 ได้บูรณะวิหารครั้งใหญ่ ครั้งนี้ได้หล่อพระพุทธรูปประธานองค์ใหม่ เป็นพระพุทธรูปศิลปะเชียงแสน (สิงห์ 1) ปางมารวิชัย ขนาดหน้าตัก 59 นิ้ว และได้หล่อพระพุทธรูปศิลปะอู่ทอง ปางมารวิชัย ขนาดหน้าตัก 39 นิ้ว ปัจจุบันวิหารจึงมีพระประธานอยู่ 3 องค์ 
วัดยังมีจองพาราที่แกะด้วยสังกะสีที่สวยสดงดงามอายุประมาณ 100 กว่าปี มีเจดีย์ศิลปะไทใหญ่ ตั้งอยู่บนถนนสาย 108 แม่ฮ่องสอน-เชียงใหม่
วัดพรหมวิหาร (จังหวัดเชียงราย)

วัดพรหมวิหาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงพางคำ อำเภอแม่สาย จังหวัดเชียงราย
วัดพรหมวิหารตั้งวัดเมื่อวันที่ 12 มีนาคม พ.ศ. 2514 ได้รับพระราชทานวิสุงคามสีมาเมื่อ พ.ศ. 2514 มีที่ดินตั้งวัดเนื้อที่ 10 ไร่ 2 งาน 43.7 ตารางวา ทางวัดได้ให้ทางราชการตั้งโรงเรียนในที่ดินวัดเนื้อที่ 4 ไร่ 1 งาน 21 ตารางวา โดยให้สำนักงานเทศบาลตำบลแม่สายปลูกสร้างอาคารเรียนคอนกรีตเสริมเหล็ก 3 ชั้น สำหรับจัดตั้งโรงเรียนวัดพรหมวิหาร (เทศบาล 1) และสำนักงานเทศบาลตำบลแม่สายขอเช่าที่ดิน โดยแต่เดิมนั้นเมื่อ พ.ศ. 2519 ได้วัดได้ร่วมกับบริษัทยนตรกิจ โดยตระกูลลีนุตพงษ์ สร้างอาคารศูนย์อบรมเด็กก่อนเกณฑ์ อาคารตึก 2 ชั้น 10 ห้องเรียน 1 หลัง ภายหลังได้กลายเป็น โรงเรียนวัดพรหมวิหาร (เทศบาล 1)
อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์จำนวน 13 หลัง ศาลาพักร้อน หอสมุด และโรงครัว ภายในวัดยังมีสังขารของหลวงพ่อตี๋ไม่เน่าไม่เปื่อยปิดทองทั้งองค์
วัดบ้านใหม่ (อำเภอป่าซาง)

วัดบ้านใหม่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนครเจดีย์ อำเภอป่าซาง จังหวัดลำพูน ที่ดินตั้งวัดมีเนื้อที่ 6 ไร่ 20 ตารางวา 
วัดบ้านใหม่ตั้งวัดเมื่อ พ.ศ. 2475 โดยครูบาพรหมมาจากวัดพระพุทธบาทตากผ้า ได้ธุดงค์มาหยุดบริเวณนี้และเห็นว่าบริเวณนี้คงจะเป็นวัดมาก่อน จึงได้ชักชวนคณะศรัทธาช่วยกันบูรณะขึ้น ภายหลังไม่มีพระภิกษุจำพรรษาจึงทำให้เป็นวัดร้าง จนกระทั่งพระครูพิศาลพุฒิธร เจ้าคณะอำเภอป่าซางสมัยนั้นได้มาสำรวจสถานที่นี้เห็นสมควรบูรณะขึ้นใหม่ ท่านได้เรียกประชุมคณะกรรมการหมู่บ้านเพื่อฟื้นฟูบูรณะปฏิสังขรณ์วัด เดิมชื่อว่า วัดบ้านบวกขะยอม ภายหลังจึงเปลี่ยนชื่อมาเป็น "วัดบ้านใหม่" วัดได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2535 นอกจากนี้ได้ตั้งศูนย์อบรมเด็กก่อนเกณฑ์ เมื่อ พ.ศ. 2528 ขึ้นในวัด
อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์ และหอระฆัง ปูชนียวัตถุที่สำคัญ ได้แก่ พระพุทธรูปในอุโบสถเป็นพระพุทธรูปศิลปะเชียงแสน พระพุทธรูปศิลปะสุโขทัย และเจดีย์
สไปร์ท (แร็ปเปอร์)

ประวัติ.
ศุกลวัฒน์ พวงสมบัติ เกิดวันที่ 30 ตุลาคม พ.ศ. 2548 ที่จังหวัดฉะเชิงเทรา ประเทศไทย เป็นบุตรคนโตของบิดามารดา และมีน้องชาย 1 คน
ครอบครัวของศุกลวัฒน์ เป็นครอบครัวที่มีรายได้พอใช้จ่ายในครอบครัว บิดา ทำงานบริษัท มารดา เป็นพนักงานทำงานที่โรงพยาบาล ทางครอบครัวจะใช้เวลาว่างในการหารายได้มาเลี้ยงครอบครัว โดยมักมาขายของ ที่ตลาดนัด และงาน เทศกาลต่างๆ โดยงานที่ครอบครัวทำจะเป็นช่วงเวลากลางคืน ศุกลวัฒน์ อดทนหารายได้ และตั้งใจเรียน ศุกลวัฒน์ เริ่มศึกษาชั้นมัธยมศึกษา ที่ โรงเรียนพระพิมลเสนี (พร้อม หงสกุล)
ศุกลวัฒน์ เริ่มมีชื่อเสียง จากการที่ตนได้ไปประกวดรายการ ซูเปอร์เท็น ซีซั่น 2 ในการร้องเพลงลูกทุ่ง ที่ตนได้ฝึกฝนมา จนเป็นที่พูดถึงในสังคมออนไลน์
ศุกลวัฒน์ประสบความสำเร็จในเพลง "ทน" ที่มียอดดูมากกว่า 400 ล้านวิวในยูทูบรวมถึงติดชาร์ตบิลบอร์ดด้วย และมีเพลง "เดียวดาย", "ปิก้า ปิก้า", "บังอร", "ไอต้าว", "ดาวดึงส์ " , "ปิ้ว ปิ้ว" และ ฯลฯ
อีเลฟเวน

อีเลฟเวน  เป็นซิงเกิลอัลบั้มเปิดตัวของเกิร์ลกรุปเกาหลีใต้ไอฟ์ วางจำหน่ายเมื่อวันที่ 1 ธันวาคม 2021 โดยสตาร์ชิปเอนเตอร์เทนเมนต์ และจัดจำหน่ายโดยกาเกาเอ็นเตอร์เทนเมนต์
ชาร์ต.
<templatestyles src="Col-begin/styles.css"/>
จ้าว เต๋อฟาง

จ้าว เต๋อฟาง (ราว ค.ศ. 959–981) เป็นเจ้าชายในราชวงศ์ซ่งซึ่งปกครองจักรวรรดิจีน
จ้าว เต๋อฟาง เป็นพระโอรสพระองค์ที่ 4 ของจักรพรรดิซ่งไท่จู่ (宋太祖) และเป็นพระอนุชาของจ้าว เต๋อเจา (趙德昭) พระโอรสพระองค์ที่ 2 และรัชทายาทของซ่งไท่จู่ นอกจากนี้ จ้าว เต๋อฟาง ยังเป็นพระปัยกา (ปู่ทวด) ลำดับที่ 3 ของจักรพรรดิซ่งเซี่ยวจง (宋孝宗)
ครอบครัว.
จ้าว เต๋อฟาง มีพระชายา ราชบุตร และราชบุตรเขย ดังนี้
ประวัติ.
ใน ค.ศ. จ้าว เต๋อฟาง ได้รับการแต่งตั้งให้ดำรงตำแหน่งทางราชการเป็นครั้งแรก โดยเป็นตำแหน่งกุ้ยโจวฝางยฺวี่ฉื่อ (贵州防御使) คือ ข้าหลวงกลาโหมประจำกุ้ยโจว (贵州) จากนั้นได้รับตำแหน่งซิ่ง-ยฺเหวียนหยิ่น (兴元尹) คือ เจ้าเมืองซิ่ง-ยฺเหวียน (兴元) ซึ่งปัจจุบันคือนครฮั่นจง (汉中市) และตำแหน่งชานหนานซีเต้าเจี๋ยตู้ฉื่อ (山南西道节度使) คือ ข้าหลวงฝ่ายทหารประจำภูมิภาคชานหนานซีเต้า (山南西道) ซึ่งปัจจุบันอยู่บริเวณมณฑลซื่อชวน (四川省) จากนั้นได้รับตำแหน่งอัครมหาเสนาบดี เรียกว่า ถงผิงจางชื่อ (同平章事) ครั้นฤดูหนาว ค.ศ. 978 จ้าว เต๋อฟาง ได้รับตำแหน่งขุนนางผู้ใหญ่ฝ่ายทหาร เรียกว่า เจี่ยนเซี่ยวไท่เว่ย์ (檢校太尉) กระทั่ง ค.ศ. 981 จ้าว เต๋อฟาง ประชวรจนสิ้นพระชนม์ พระชันษาเพียง 23 ปี จักรพรรดิซ่งไท่จง (宋太宗) ผู้เป็นพระเจ้าอา เสด็จไปเยี่ยมพระศพด้วยความโทมนัส และประกาศงดประชุมราชสำนัก 5 วันเพื่อไว้ทุกข์ให้
ในบันเทิงคดี.
ในบันเทิงคดีหลายเรื่อง ซึ่งรวมถึงตำนานเกี่ยวกับขุนศึกตระกูลหยาง และเจ็ดผู้กล้าห้าผู้ทรงธรรม จ้าว เต๋อฟาง ได้ชื่อว่า "อ๋องแปด" (八王) แต่ตัวละครอ๋องแปดนี้มาจากการผสมผสานจ้าว เต๋อฟาง เข้ากับบุคคลอีกคนในประวัติศาสตร์ คือ จ้าว ยฺเหวียนหย่าน (趙元儼)
ข้อสังเกต:
เชิงอรรถ.
<templatestyles src="Reflist/styles.css" />
อีเลฟเวน (เพลง)

"อีเลฟเวน" เป็นเพลงโดยเกิร์ลกรุปชาวเกาหลีใต้ ไอฟ์ สำหรับซิงเกิลอัลบั้มเปิดตัวของพวกเธอในชื่อเดียวกัน เผยแพร่ออกมาเป็นซิงเกิลเมื่อวันที่ 1 ธันวาคม 2021 โดยสตาร์ชิปเอนเตอร์เทนเมนต์ เพลงนี้แต่งโดยซอ จี-อึม และแต่งทำนองโดย Peter Rycroft (Lostboy), Lauren Aquilina และ Ryan S. Jhun โดยทั้งสามยังได้ร่วมเรียบเรียงเพลงกับ Alawn
เครดิตและผู้มีส่วนร่วม.
เครดิตดัดแปลงจากเมลอน
ชาร์ต.
<templatestyles src="Col-begin/styles.css"/>
ลัวะ

ลัวะ เป็นกลุ่มชาติพันธุ์ตระกูลมอญ-เขมร ของกลุ่มตระกูลภาษาออสโตรเอเชียติก ซึ่งตั้งถิ่นฐานอยู่ทางภาคเหนือของประเทศไทย บริเวณจังหวัดน่าน พะเยา เชียงราย และยังพบชาวลัวะในประเทศลาวบริเวณชายแดนทางทิศตะวันตกของแขวงไชยบุรีซึ่งลัวะในบริเวณนี้นั้น แบ่งออกตามภาษาได้อีก 3 กลุ่ม คือ ลัวะไปร ลัวะมัล และลัวะอะจูล ซึ่งเป็นกลุ่มที่เล็กที่สุด
ประวัติ.
ลัวะในจังหวัดน่านและในแขวงไชยบุรีของลาวจัดว่าเป็นกลุ่มชาติพันธุ์ดั้งเดิมกลุ่มหนึ่งซึ่งตั้งถิ่นฐานบริเวณนี้มานานแล้ว พระสงฆ์ผู้แต่งตำนานล้านนาได้บันทึกถึงเรื่องราวของกลุ่มชาติพันธุ์ลัวะไว้มากกว่าชาติพันธุ์กลุ่มอื่น ความสัมพันธ์ระหว่างลัวะและไทยวนในล้านนามีมานานแล้ว อย่างน้อยตั้งแต่สมัยพญามังรายสร้างเมืองเชียงใหม่ (พ.ศ. 1839) ความสัมพันธ์นี้ได้สืบต่อมาจนถึงรัตนโกสินทร์หรือสมัยเจ้ากาวิละ
บ้างสันนิษฐานว่า ลัวะเป็นพวกเดียวกับเผ่าว้าที่มีภูมิลำเนาอยู่ในมณฑลยูนานและตามลุ่มแม่น้ำสาละวินในรัฐฉานของพม่า อีกข้อสันนิษฐาน คือ ละว้าที่อาศัยอยู่บริเวณทางตอนใต้ของจีนและตอนเหนือของประเทศไทย เป็นบรรพบุรุษของ 2 กลุ่ม คือ ลัวะอยู่ในล้านนา หรือตอนบนของประเทศไทยและละว้าอยู่ในภาคกลางของสยาม
เมื่อมีการแบ่งพรมแดนไทยและลาว ทำให้ชาวลัวะที่ไปมาหาสู่กันแยกออกจากกันด้วยพรมแดน พบว่ามีชาวลัวะจากลาวอพยพเข้ามาในไทยบริเวณจังหวัดน่าน 2 ครั้ง คือ พ.ศ. 2419 เนื่องจากชนกลุ่มน้อยในลาวถูกกดขี่จากการปกครอง อีกครั้งราว พ.ศ. 2517–2518 เนื่องจากหนีภัยคอมมิวนิสต์ในลาว
ชื่อและการบันทึก.
คัมภีร์ใบลานและเอกสารหลักฐานทางประวัติศาสตร์ชั้นต้นของล้านนาเกือบทุกประเภทกล่าวถึงชาวลัวะ เช่น ตำนานเมืองเชียงใหม่ ตำนานศาสนา ตำนานพระธาตุ ศิลาจารึก ตำนานล้านนาเรียกชื่อแตกต่างกันไปหลายชื่อว่า "ลัวะ" และ "ว้า" ภาษาบาลีเรียกว่า "มิลักขุ" หรือ "มิลักขะ" บางตำนานเรียกว่า "ทมิฬ" หรือ "ทมิล" เรียกตนเองว่า "ละเวือะ" หรือ "ลวือ" จารึกล้านนากล่าวถึงลัวะน้อยมาก มีเพียง 2–3 หลัก เกี่ยวกับการถวายลัวะเป็นทาสของวัด หรือ "ข้าวัด"
ชาวลัวะมีชื่อที่ทางราชการเรียกว่า "ถิ่น" หรือ "ข่าถิ่น" แต่ชาวลัวะเองรู้สึกไม่ชอบเพราะรู้สึกว่าเป็นคำดูถูก หากให้เรียกระหว่าง 2 คำ ชาวลัวะยอมรับคำว่า ลัวะ มากกว่า
วัฒนธรรม.
ชาวลัวะมีภาษาเป็นของตนเอง คือ ภาษาลัวะ แต่เดิมมีการนับถือผี โดยเฉพาะผีเสื้อบ้าน และผีบรรพบุรุษ ภายหลังเมื่อมีปฏิสัมพันธ์กับคนพื้นราบ จึงได้มีการนับถือพระพุทธศาสนาควบคู่ไปกับความเชื่อดั้งเดิม ซึ่งยังเหลือร่องรอยศาสนาพุทธยุคเก่าที่ผสมผสานกับความเชื่อด้านการนับถือผีในบางท้องถิ่นแถบภาคเหนือของไทย เช่น การฉันอาหารเย็นของพระสงฆ์ การนำคาถาพุทธคุณมาทำยันต์ไล่ผี เข้าใจว่าเป็นอิทธิพลของนิกายตันตระหรือมันตรายาน ซึ่งได้รับก่อนการรับนิกายเถรวาท และซึมซับรับวัฒนธรรมจากกลุ่มชาติพันธุ์ไทเข้าไปใช้ในชีวิตประจำวัน
ศฤติ ฌา

ศฤติ ฌา (อักษรโรมัน: Sriti Jha เกิดวันที่ 26 กุมภาพันธ์ 1986) เป็นนักแสดงหญิงชาวอินเดีย มีชื่อเสียงจากการรับบทเป็น ปราเกีย อะโรร่า จากกละครเรื่อง "Kumkum Bhagya" และละครเรื่องนี้ ที่ทำให้เธอได้รางวัล "อินเดียน เทลลี อะวอดส์ สาขานักแสดงนำหญิงยอดเยี่ยม"," ITA อะวอดส์ สาขานักแสดงละครหญิงยอดเยี่ยม" และ"โกล์ด อะวอดส์ สาขานักแสดงนำหญิงยอดเยี่ยม"
ซัมเมอร์โกสต์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ซัมเมอร์โกสต์ (; โรมาจิ: "Samā Gōsuto") เป็นภาพยนตร์อนิเมะญี่ปุ่นขนาดสั้น สร้างโดย Flat Studio และกำกับโดย loundraw ออกฉายที่โรงภาพยนตร์ในประเทศญี่ปุ่นเมื่อวันที่ 12 พฤศจิกายน พ.ศ. 2564 ออกฉายในประเทศไทยในวันที่ 17 กุมภาพันธ์ พ.ศ. 2565
วัดท่าอิฐ (จังหวัดสิงห์บุรี)

วัดท่าอิฐ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่างาม อำเภออินทร์บุรี จังหวัดสิงห์บุรี ที่ดินตั้งวัดเนื้อที่ 15 ไร่ 24 ตารางวา ทิศตะวันตกติดต่อกับแม่น้ำเจ้าพระยา มีโรงเรียนประถมศึกษาและสถานีอนามัย ตั้งอยู่ที่วัดนี้ด้วย
วัดท่าอิฐตั้งวัดเมื่อ พ.ศ. 2417 ได้รับพระราชทานวิสุงคามสีมาเมื่อวันที่ 22 เมษายน พ.ศ. 2451 เขตวิสุงคามสีมากว้าง 14 เมตร ยาว 20 เมตร
อาคารเสนาสนะที่สำคัญ ได้แก่ อุโบสถกว้าง 14 เมตร ยาว 20 เมตร สร้างเมื่อ พ.ศ. 2472 โครงสร้างก่ออิฐถือปูน ศาลาการเปรียญกว้าง 18 เมตร ยาว 20 เมตร สร้างเมื่อ พ.ศ. 2469 เป็นอาคารไม้ หอสวดมนต์กว้าง 13 เมตร สร้างเมื่อ พ.ศ. 2466 เป็นอาคารไม้ กุฏิสงฆ์ จำนวน 6 หลัง เป็นอาคารไม้ สำหรับปูชนียวัตถุมี พระประธานในอุโบสถ พระพุทธรูปอื่น มีซุ้มหลวงพ่อขาวองค์เล็กอยู่ใต้ต้นโพธิ์ เจดีย์เก่า ฐานมีรูปทรงสี่เหลี่ยมขนาดกว้าง 5 เมตร และสูงราว 4 เมตร เจดีย์มีอิฐตราประทับเป็นตัวอักษร "KUIHEN CLEE" หรือ กุยเฮงหลี จึงสันนิษฐานว่าเจดีย์คงสร้างในสมัยพระบาทสมเด็จพระมงกุฎเกล้าเจ้าอยู่หัว
วัดไชยภูมิธาราม

วัดไชยภูมิธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอเมืองฉะเชิงเทรา จังหวัดฉะเชิงเทรา ที่ดินตั้งวัดมีเนื้อที่ 21 ไร่ 1 งาน 29 ตารางวา และมีที่ธรณีสงฆ์อีกหนึ่งแปลง เนื้อที่ 24 ไร่ (โดยประมาณ) ปัจจุบันมีพระอธิการทองหยิบ ปญญาปยุตโต เป็นเจ้าอาวาส
วัดไชยภูมิธาราม หรือชาวบ้านเรียกว่า วัดท่าอิฐ มีเรื่องเล่ากันว่าในสมัยกรุงศรีอยุธยาตอนปลายมีพ่อค้าขายอิฐมอญทางเรือล่องมาตามลำน้ำเจ้าพระยาและแม่น้ำบางปะกง ได้มาพักขึ้นที่ชายฝั่ง ณ ท่าน้ำของวัดแห่งนี้ ชาวบ้านจึงเรียกว่า "วัดท่าอิฐ" ภายหลังเปลี่ยนชื่อมาเป็น "วัดไชยภูมิธาราม" วัดได้รับพระราชทานวิสุงคามสีมา เมื่อ พ.ศ. 2485
วัดมีพระพุทธรูปองค์ใหญ่เป็นพระพุทธรูปปางมารวิชัย หรือ "หลวงพ่อสมปรารถนา" หน้าตักกว้าง 10 เมตร สูงประมาณ 24 เมตร ส่วนด้านล่างองค์พระใหญ่เป็นอาคารอเนกประสงค์ โดยมีเสาใหญ่รององค์พระ 12 ต้น และเสาต้นเล็กรอบองค์พระ 87 ต้น รวมทั้งหมด 99 ต้น
ฮอร์โมนสเตอรอยด์

ฮอร์โมนสเตอรอยด์  คือสารสเตอรอยด์ที่ทำหน้าที่เป็นฮอร์โมน แบ่งออกได้เป็น 2 ชนิดหลักๆ คือ คอร์ติโคสเตอรอยด์ (ส่วนใหญ่ถูกสร้างขึ้นที่ต่อมหมวกไตส่วนนอก) และ สเตอรอยด์เพศ (ส่วนใหญ่ถูกสร้างขึ้นที่ต่อมเพศหรือรก) และยังสามารถแบ่งแยกย่อยออกตามตัวรับที่ฮอร์โมนไปออกฤทธิ์ โดยคอร์ติโคสเตอรอยด์แบ่งออกเป็นกลูโคคอร์ติคอยด์และมิเนอราโลคอร์ติคอยด์ ส่วนสเตอรอยด์เพศแบ่งออกเป็นแอนโดรเจน เอสโตรเจน และโพรเจสเทอโรน